Summer McIntosh

Summer Ann McIntosh (Toronto, Kanada, 2006ko abuztuaren 18a) igeriketan aritzen den kirolari kanadarra da. 2024ko Udako Olinpiar Jokoetan bi domina eskuratu zituen.

14 urte zituela Tokio 2020ko Olinpiar Jokoetan hartu zuen parte, inoizko kanadar gazteena izanik, eta domina lortzear egon zen. 15 urterekin Munduko txapelketan eta Commonwealth Jokoetan domina ugari irabazi zituen.

 Biografia 
Ama ere igerilari olinpikoa du, Jill Horstead. 14 urte zituela 2020ko Udako Olinpiar Jokoetan hartu zuen parte, inoizko kanadar gazteena izanik, eta 400 m estilo librean laugarren egin zuen. 4 x 200 m errelebotako taldean ere laugarren egin zuen Kanadako taldean, eta Kanadako errekorra ezarri zuten. Urte berean Abu Dhabin jokaturiko munduko txapelketan urrezko domina bat eta zilarrezko bi lortu zituen.

2022an Budapesten jokaturiko munduko txapelketatan urrezko bi domina lortu zituen, kanadar igerilari batek inoiz lortu gabekoa. Beste bi domina ere eskuratu zituen, zilarrezkoa eta brontzezkoa. Urte berean Commonwealth Jokoetan sei domina eskuratu zituen, bi urrezko, hiru zilarrezko eta brontzezko bat.

2023an Fukuokan izan ziren Munduko txapelketak eta urrezko bi domina eta brontzezko bi eskuratu zituen.

Paris 2024ko Olinpiar Jokoetan lehenengo finala 400 m estilo librekoa izan zuen eta bigarren egin zuen. Ondoren 400 m medley proban txapelduna izan zen. Hurengo egunetan beste bi urrezko domina eskuratu zituen, 200 metro tximeletan, errekor olinpikoa ezarriz, eta 200 metro medley probatan. Beste hiro lehiaketatan laugarren egin zuen, 4x100 m estilo librean, 4x200 m estilo librean eta 4x100 medley.

Abenduan igerileku laburreko Munduko txapelketak jokatu ziren Budapesten eta Summer McIntoshek bost domina eskuratu zituen, urrezko hiru, zilarrezko bat eta brontzeko bat. 400 metro estilo libreko munduko errekorra bi aldiz hautsi zuen txaelketa honetan eta 400 m medley probakoa ere bei, aurreko errekorra hiru segundutan hobetuz. Denboraldi onaren erakusgarri hainbat sari jaso zituen, Northern Star Award eta World Aquatics urteko atleta onenarentzat eta Time aldizkariak "100 Next" zerrendan sartu zuen. Forbes aldizkariak 30 urtez azpiko 30 pertsonen zerrendan ("30 Under 30")  sartu zuen ere berean.

 Palmaresa 
Udako Olinpiar Jokoak Urtea Lekua Domina Proba 2024 Paris‎   200 m tximeleta 2024 Paris‎   200 m medley 2024 Paris‎   400 m medley 2024 Paris‎   400 m estilo libreaMunduko Txapelketak (igerileku luzea) Urtea Lekua Domina Proba 2022 Budapest   200 m tximeleta 2022 Budapest   400 m medley 2022 Budapest   400 m estilo librea 2022 Budapest   4x200 m estilo librea 2023 Fukuoka   200 m tximeleta 2023 Fukuoka   400 m medley 2023 Fukuoka   200 m estilo librea 2023 Fukuoka   4x100 m estilo libreaMunduko Txapelketak (igerileku laburra) Urtea Lekua Domina Proba 2022 Abu Dhabi   4x200 m estilo librea 2023 Abu Dhabi   400 m estilo librea 2023 Abu Dhabi   4x100 m estilo librea 2024 Budapest   200 m tximeleta 2024 Budapest   400 m estilo librea 2024 Budapest   400 m medley 2024 Budapest   200 m bizkarra 2024 Budapest   4x400 m estio libreaCommonwealth Jokoak Urtea Lekua Domina Proba 2022 Birmingham   200 m medley 2022 Birmingham   400 m medley 2022 Birmingham   400 m estilo librea 2022 Birmingham   4x100 m estilo librea 2022 Birmingham   4x200 m estilo librea 2022 Birmingham   4x100 m estilo librea

 Erreferentziak 

 Kanpo estekak 

Kategoria:Emakume igerilariak
Kategoria:Kanadako igerilariak
Kategoria:Olinpiar Jokoetako dominadunak igeriketan
Kategoria:2020ko Udako Olinpiar Jokoetako igerilariak
Kategoria:2024ko Udako Olinpiar Jokoetako igerilariak
Kategoria:2024ko Udako Olinpiar Jokoetako dominadunak
Kategoria:Torontoarrak‎
Kategoria:Kanadako zilarrezko dominadun olinpikoak